**PROCES ODABIRA KANDIDATA SA KRITERIJUMIMA**

U nastavku se nalaze dodatne informacije i kriterijumi koji se odnose na poziv Ministarstva ekonomskog razvoja za odabir 2 (dva) kandidata za učešće na Globalnom omladinskom turističkom samitu (GYTS), koji se održava u Sorentu, u Italiji od 27. juna do 3. jula ove godine.

**Poziv za prijavljivanje kandidata je otvoren od 18. do 28. februara 2022. godine.**

Pravo učešća imaju državljani/ke Crne Gore uzrasta od 12 do 18 godina, sa poznavanjem engleskog jezika na nivu minimum B2 sa CEF skale.

Svi zainteresovani kandidati mogu se prijaviti popunjavanjem aplikacione forme i dostavljanjem eseja dužine do 3000 karaktera (font Times New Roman, veličina fonta 12), i dostavom na e-mail adresu prijave@mek.gov.me.

Tema eseja je ***Ideje mladih za unaprijedjenje crnogorskog turizma.***

**Kriterijumi za bodovanje**

* Esej **1- 3 boda**
* Poznavanje engleskog jezika **B2 - 1 bod, C1 - 2 boda, C2 - 3 boda**
* Poznavanje drugog stranog jezika **1 bod**
* Odličan uspjeh u školi na kraju prethodne školske godine - **1 bod**
* Broj mreža koje kandidat aktivno koristi poslednjih 12 mjeseci, **Instagram - 1 bod, FB - 1 bod, TikTok - 1 bod, YouTube - 1 bod**
* Iskustvo u debatama - **1 bod**
* Volonterski angažman **1 bod**
* Sa odabranim kandidatima biće obavljen **intervju** koji nosi od **1 do 3 boda**

Rezultati poziva i imena odabranih kandidata biće objavljeni na web stranici Ministarstva ekonomskog razvoja u roku od 7 dana od dana zatvaranja poziva.

Prilikom donošenja odluke će u fokusu biti sadržaj eseja, sa posebnim akcentom na inovativnost i kreativnost, relevantnost predloga i univerzalne vrijednosti u korespodenciji sa inkluzijom mladih u turizmu .

Prijavom na poziv kandidat daje saglasnost na objavu i korišćenje dostavljenog eseja.

Izabrani kandidati su u obavezi da budu informisani o epidemiološkim mjerama koje će važiti prije i tokom boravka u Italiji, kao i da poštuju iste.